Document ID: 31981R3052

*****
ΚΑΝΟΝΙΣΜΟΣ (ΕΟΚ) αριθ. 3052/81 ΤΗΣ ΕΠΙΤΡΟΠΗΣ
της 26ης Οκτωβρίου 1981
περί τροποποιήσεως του κανονισμού (ΕΟΚ) αριθ. 2730/81 περί καταρτίσεως του καταλόγου των οργανισμών στις τρίτες χώρες εισαγωγής από τους οποίους είναι δυνατόν να προκηρυχθούν διαγωνισμοί στον τομέα του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 13 παράγραφος 3 και το άρθρο 17 παράγραφος 4,
Εκτιμώντας:
ότι ο κανονισμός (ΕΟΚ) αριθ. 2730/81 της Επιτροπής (2) έχει ορίσει τον κατάλογο των οργανισμών στις τρίτες χώρες εισαγωγής από τους οποίους είναι δυνατόν να προκηρυχθούν διαγωνισμοί στον τομέα του γάλακτος και των γαλακτοκομικών προϊόντων·
ότι λαμβανομένων υπόψη των πλέον πρόσφατων πληροφοριών που διαθέτει η Επιτροπή στο θέμα των εμπορικών πρακτικών που ακολουθούνται από τις χώρες εισαγωγής και του επίσημου χαρακτήρα των εν λόγω οργανισμών, πρέπει να συμπληρωθεί ο κατάλογος αυτός με τους οργανισμούς που αναφέρονται στο παράρτημα·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κατάλογος των οργανισμών που προκηρύσσουν διαγωνισμούς σε τρίτες χώρες, που αναφέρεται στο παράρτημα του κανονισμού (ΕΟΚ) αριθ. 2730/81 συμπληρώνεται με τους οργανισμούς που αναγράφονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Νοεμβρίου 1981.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 26 Οκτωβρίου 1981.

Labels: 3
17
5